CELEX: 62009TB0176
Language: el
Date: 2011-05-24 00:00:00
Title: Υπόθεση T-176/09: Διάταξη του Γενικού Δικαστηρίου της 24ης Μαΐου 2011 — Κυβέρνηση του Γιβραλτάρ κατά Επιτροπής (Προσφυγή ακυρώσεως — Οδηγία 92/43/ΕΟΚ — Dιατήρηση των φυσικών οικοτόπων καθώς και της άγριας πανίδας και χλωρίδας — Απόφαση 2009/95/ΕΚ — Κατάλογος τόπων κοινοτικής σημασίας για τη Μεσογειακή βιογεωγραφική περιοχή — Συμπερίληψη στον τόπο κοινοτικής σημασίας που αποκαλείται «Estrecho oriental» χωρικά ύδατα του Γιβραλτάρ και περιοχή ανοικτής θάλασσας — Μερική ακύρωση — Αδυναμία διαχωρισμού — Απαράδεκτο)

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/24
            
         Διάταξη του Γενικού Δικαστηρίου της 24ης Μαΐου 2011 — Κυβέρνηση του Γιβραλτάρ κατά Επιτροπής
   (Υπόθεση T-176/09) (1)
   
   (Προσφυγή ακυρώσεως - Οδηγία 92/43/ΕΟΚ - Dιατήρηση των φυσικών οικοτόπων καθώς και της άγριας πανίδας και χλωρίδας - Απόφαση 2009/95/ΕΚ - Κατάλογος τόπων κοινοτικής σημασίας για τη Μεσογειακή βιογεωγραφική περιοχή - Συμπερίληψη στον τόπο κοινοτικής σημασίας που αποκαλείται «Estrecho oriental» χωρικά ύδατα του Γιβραλτάρ και περιοχή ανοικτής θάλασσας - Μερική ακύρωση - Αδυναμία διαχωρισμού - Απαράδεκτο)
   2011/C 211/52
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Κυβέρνηση του Γιβραλτάρ (εκπρόσωποι: D. Vaughan και M. Llamas, δικηγόροι)
   
      Καθής: Ευρωπαϊκή Επιτροπή (εκπρόσωποι: S. Boelaert και D. Recchia)
   
      Παρεμβαίνον προς στήριξη της προσφεύγουσας: Ηνωμένο Βασίλειο Μεγάλης Βρετανίας και Βόρειας Ιρλανδίας (εκπρόσωποι: E. Jenkinson και S. Ossowski, επικουρούμενοι από D. Wyatt, QC, και M. Wood, barrister)
   
      Παρεμβαίνον προς στήριξη της καθής: Βασίλειο της Ισπανίας (εκπρόσωποι: N. Díaz Abad και M. Muñoz Pérez)
   
      Αντικείμενο
   
   Αίτημα μερικής ακυρώσεως της αποφάσεως 2009/95/ΕΚ της Επιτροπής, της 12ης Δεκεμβρίου 2008, σχετικά με την έγκριση δεύτερου ενημερωμένου καταλόγου των τόπων κοινοτικής σημασίας για τη Μεσογειακή βιογεωγραφική περιοχή (ΕΕ 2009, L 43, σ. 393), κατ’ εφαρμογή της οδηγίας 92/43/ΕΟΚ του Συμβουλίου, στο μέτρο κατά το οποίο η απόφαση αυτή εκτείνει τον τόπο που αποκαλείται «Estrecho Oriental» (ES6120032), σε χωρικά ύδατα του Γιβραλτάρ (τόσο εντός όσο και εκτός του τόπου UKGIB0002) και σε περιοχή ανοικτής θάλασσας.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Καταδικάζει την Κυβέρνηση του Γιβραλτάρ στα δικαστικά της έξοδα καθώς και στα έξοδα στα οποία υποβλήθηκε η Επιτροπή.
            
         
               3)
            
            
               Καταδικάζει το Βασίλειο της Ισπανίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά τους έξοδα.
            
         
      (1)  EE C 153 της 4.7.2009.